Нa основу члана 43. став 1. Закона о Влади („Службени гласник PC”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС и 44/14),

Влада доноси

О Д Л У К У

О ПРОГЛАШЕЊУ 2017. И 2018. ЗА ГОДИНЕ БОРБЕ

ПРОТИВ СИВЕ ЕКОНОМИЈЕ

I

Године 2017. и 2018. проглашавају се годинама борбе против сиве економије.

II

Ова одлука ступа на снагу осмог дана од дана објављивања у „Службеном гласнику Републике Србије”.

05 Брoj:

У Бeoгрaду, 2016. гoдинe

ПРЕДСЕДНИК

Александар Вучић

О Б Р А З Л О Ж Е Њ Е

1. ПРАВНИ ОСНОВ

Правни основ за доношење ове одлуке садржан је у члану 43. став 1. Закона о Влади („Службени гласник PC”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС и 44/14), којим је прописано да Влада одлуком оснива јавна предузећа, установе и друге организације, предузима мере и уређује питања од општег значаја и одлучује о другим стварима за које је законом или уредбом одређено да их Влада уређује одлуком.

1. РАЗЛОЗИ ЗА ДОНОШЕЊЕ ОДЛУКЕ

Имајући у виду да је борба против сиве економије у Републици Србији означена као један од стратешких приоритета Владе, Закључком 05 Број: 4-13689/2015 од 17. децембра 2015. године, усвојен је Национални програм за сузбијање сиве економије са Акционим планом за спровођење Националног програма за сузбијање сиве економије за 2016. годину са пројекцијом активности за 2017. годину, којим је као активност предвиђено да ће Влада посебним актом прогласити 2017. и 2018. годину за године борбе против сиве економије, овом одлуком предлаже се да се 2017. и 2018. година проглашавају годинама борбе против сиве економије у циљу реализације поменутог Националног програма у предвиђеном року.

1. ОБЈАШЊЕЊЕ ПОЈЕДИНАЧНИХ РЕШЕЊА

Тачком 1. ове одлуке 2017. и 2018. година проглашавају се годинама борбе против сиве економије.

Тачком 2. ове одлуке, одређује се да ће предметни документ бити објављен у „Службеном гласнику Републике Србије”.

1. ФИНАНСИЈСКА СРЕДСТВА ПОТРЕБНА ЗА РЕАЛИЗАЦИЈУ ОДЛУКЕ

За реализацију ове одлуке није потребно обезбедити средства у буџету Републике Србије.